CELEX: C2005/171/21
Language: da
Date: 2005-07-09 00:00:00
Title: Dom afsagt af Retten i Første Instans den 11. maj 2005 i de forenede sager T-111/01 og T-133/01, Saxonia Edelmetalle GmbH og Zeitzer Maschinen, Anlagen Geräte (ZEMAG) GmbH mod Kommissionen for De Europæiske Fællesskaber (»Statsstøtte — omstrukturering — misbrug af statsstøtte — tilbagesøgning af støtte — artikel 88, stk. 2, EF — forordning (EF) nr. 659/1999«)

9.7.2005   
            
            
               DA
            
            
               Den Europæiske Unions Tidende
            
            
               C 171/13
            
         
      DOM AFSAGT AF RETTEN I FØRSTE INSTANS
   
   den 11. maj 2005
   i de forenede sager T-111/01 og T-133/01, Saxonia Edelmetalle GmbH og Zeitzer Maschinen, Anlagen Geräte (ZEMAG) GmbH mod Kommissionen for De Europæiske Fællesskaber (1)
   
   (»Statsstøtte - omstrukturering - misbrug af statsstøtte - tilbagesøgning af støtte - artikel 88, stk. 2, EF - forordning (EF) nr. 659/1999«)
   (2005/C 171/21)
   Processprog: tysk
   I de forenede sager T-111/01 og T-133/01, Saxonia Edelmetalle GmbH, Haslbrücke (Tyskland), ved advokat P. von Woedtke, og J. Riedemann som kurator for selskabet ZEMAG GmbH, under likvidation, Zeitz (Tyskland), ved advokat U. Vahlhaus, og med valgt adresse i Luxembourg, mod Kommissionen for De Europæiske Fællesskaber (befuldmægtigede: V. Kreuschitz og V. Di Bucci og med valgt adresse i Luxembourg), hvori der er nedlagt påstand om annullation af Kommissionens beslutning 2001/673/EF af 28. marts 2001 om statsstøtte, som Forbundsrepublikken Tyskland har ydet til EFBE Verwaltungs GmbH & Co. Management KG (nu Lintra Beteiligungsholding GmbH, omfattende Zeitzer Maschinen, Anlagen Geräte GmbH, LandTechnik Schlüter GmbH, ILKA MAFA Kältetechnik GmbH, SKL Motoren- und Systembautechnik GmbH, SKL Spezialapparatebau GmbH, Magdeburger Eisengießerei GmbH, Saxonia Edelmetalle GmbH og Gothaer Fahrzeugwerk GmbH) (EFT L 236, s. 3), har Retten (Første Udvidede Afdeling), sammensat af præsidenten, B. Vesterdorf, og dommerne M. Jaeger, P. Mengozzi, M.E. Martins Ribeiro og M.F. Dehousse, justitssekretær: ekspeditionssekretær D. Christensen, den 11. maj 2005 afsagt dom, hvis konklusion lyder således:
   
               1)
            
            
               Artikel 3 i Kommissionens beslutning 2001/673/EF af 28. marts 2001 om Tysklands statsstøtte til EFBE Verwaltungs GmbH & Co. Management KG (nu Lintra Beteiligungsholding GmbH, sammen med Zeitzer Maschinen, Anlagen Geräte GmbH, LandTechnik Schlüter GmbH, ILKA MAFA Kältetechnink GmbH, SKL Motoren- und Systembautechnik GmbH, SKL Spezialapparatebau GmbH, Magdeburger Eisengießerei GmbH, Saxonia Edelmetalle GmbH og Gothaer Fahrzeugwerk GmbH) annulleres, for så vidt Forbundsrepublikken Tyskland herved pålægges at tilbagesøge et beløb på 3 195 559 DEM, med tillæg af renter, hos selskabet Saxonia Edelmetalle GmbH og et samlet støttebeløb på 6 496 271 DEM, med tillæg af renter, hos selskabet Zeitzer Maschinen, Anlagen Geräte (ZEMAG) GmbH.
            
         
               2)
            
            
               I øvrigt frifindes Kommissionen for De Europæiske Fællesskaber.
            
         
               3)
            
            
               Kommissionen betaler sagens omkostninger, herunder omkostningerne i forbindelse med sagen om foreløbige forholdsregler i sag T-111/01.
            
         
      (1)  EFT C 227 af 11.8.2001.